Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2054

c) jogszabályban megfogalmazott általános érvényû követelmények nem változtak meg az elvi engedély érvényessége folyamán. 2.052. A Hatóság az engedély érvényességét egyedi mérlegeléssel határozza meg. 2.053. Az engedélyezési eljárásban a Hatóság a tervezett élettartamon túli üzemeltetés nukleáris biztonsági szempontú megengedhetõségének megalapozottságát, valamint az ennek igazolására összeállított vizsgálati program megfelelõségét értékeli. Az elvi engedélykérelemben a tervezett élettartamon túli üzemeltetés üzemeltetési engedélykérelmével szemben támasztott követelményeket kell alapul venni, bemutatva a tartalmi követelmények teljesülését; azok nem teljesülése esetén be kel mutatni, hogy a jövõben mikor és hogyan teljesíthetõek. 2.054. Az elvi engedélykérelemhez az elõzõeken túl mellékelni kell a jogszabályban elõírt, más hatóságok által az engedélykérelem tárgyát képezõ tevékenységgel kapcsolatos egyéb hatósági engedélyeket, hozzájárulásokat. 2.1.2.5.2. Az élettartam hosszabbítás üzemeltetési engedélye 2.055. Az üzemeltetési engedély birtokában az átmeneti tároló – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig tartható üzemben. 2.056. A Hatóság az engedély szerinti tevékenység végzésének sajátosságait és körülményeit figyelembe véve eseti mérlegeléssel szabja meg az engedély érvényességét, de az nem lehet hosszabb a tervezett élettartamon túli üzemeltetést megalapozó dokumentációban elõirányzott élettartamnál. 2.057. Az üzemeltetési engedély érvényét veszti, ha az engedélyben meghatározott feltételek nem teljesültek, továbbá ha az átmeneti tároló 12 hónapnál hosszabb ideig folyamatosan üzemanyag nélküli üres állapotban van. 2.058. Az üzemeltetési engedélykérelemben be kell mutatni, hogy

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes